ජනාධිපතිවරයා එම ප්‍රදර්ශන කුටි නැරඹීම, බුදුන් නැමදීම යනාදී සත් ක්‍රියා සිදුකොට උත්සව සභාවට පැමිණියහ.ඉන්පසුව මහා සංඝරත්නය ප්‍රධාන ගිහි පැවිදි පිරිස මේ උත්සවයට සාදරයෙන් පිළිගනු ලැබූවේ හේනේගම කෑරගල රාජමහා විහාරයේ කෑරගල මහ පිරිවෙනේ වර්තමාන කෘත්‍යාධිකාරී රජාවෙල ශ්‍රී නන්දරතන නාහිමියෝ විසිනි.අනතුරුව කොළඹ හලාවත දෙදිසාවේ ප්‍රධාන සංඝනායක, පෑලියගොඩ විද්‍යාලංකාර මහා පිරිවෙනේ පරිවේණාධිපති සද්ධර්ම කීර්ති ශ්‍රී අග්ගමහා පණ්ඩිත ආචාර්ය වැලමිටියාවේ ශ්‍රී කුසලධම්ම නාහිමියෝ අනුශාසනාවක් පැවැත්වූහ.